การมีเพศสัมพันธ์ แบบฝ่าไฟแดงอันตรายหรือไม่ แล้วมีโอกาสตั้งครรภ์ไหม(มันเป็นเรื่องที่กลุ้มใจมาระยะหนึ่งแล้วอยากมีที่ปรึกษา)
สวัสดีค่ะ การมีเพศสัมพันธ์ในช่วงเวลาที่มีประจำเดือนนั้น หากเป็นเลือดประจำเดือนจริงๆ แทบจะไม่มีโอกาสตั้งครรภ์ได้เลย เพราะช่วงเวลาที่ผู้หญิงมีประจำเดือนจะไม่มีการตกไข่เกิดขึ้นค่ะแต่อย่างไรก็ตาม ไม่แนะนำการมีเพศสัมพันธ์ในช่วงมีประจำเดือน เพราะอาจคลาดเคลื่อนหมายถึงอาจเป็นเลือดอื่นๆมาทำให้เข้าใจผิดว่าเป็นเลือดประจำเดือนได้ ซึ่งจะบอกได้ยากยิ่งถ้าเดิมประจำเดือนมาไม่สม่ำเสมออยู่แล้ว อีกทั้งเป็นสุขอนามัยที่ไม่ดี เสี่ยงต่อการติดเชื้อที่ช่องคลอดหรือปากมดลูกได้มากขึ้นค่ะดังนั้นควรคุมกำเนิดด้วยการใส่ถุงยางอนามัยหรือใช้ยาคุมแบบแผงรายเดือน ไม่ควรพยายามทำการนับวัน หรือมีเพศสัมพันธ์ตอนมีประจำเดือนเพื่อหลีกเลี่ยงการตั้งครรภ์